**Aningaasaliinissamut periarfissaq: BESTLIFE2030. Kalaallit Nunaanni suliniummut siunnersuuteqarnissamut qinnuteqaqqusineq**

EU-p 2030-mut Biodiversitetsstrategiiat pingaarutilittut ilagaat nunarsuarmi uumassusillit assigiinngiiaasusaat. OLT-ni uumassusilinnik assigiingiiaaqqisunik najugaqarfiusimapput. Taakku aamma annertuumik avatangiisinut tunngasutigut artukkerneqarnerat ersarippoq. Silap pissusaa allanngorarneranut uumasut eqqortiasuullutik.

BESTLIFE2030-p siunertarivaa pisuussutit uumassusillit piujuaanarnissaanut suliniutit tapersersornissaat. Ingerlataq aamma silap pissusiata allanngornerinut naleqqussarnermik siuarsaaqataanissaq siunertanut ilaalluni.

Pilersinneqartoq EU-mi avatangiisinut aamma silap pissusianut iliuuseqarnermut (LIFE-mit) ingerlataanit aningaasaliiffigineqarpoq. Atortorissaarummik qinnuteqartunut iluaqutissamik aamma pilersitsisoqarpoq. Atortorissaarut qinnuteqartut suliniutaanut naamassinnilluarsinnaanissaanut tapersersuisuusallutik.

**Siunnersuutinik kajumissaarutip aappaat**

Nuannaarutigalugu nalunaarutigaarput martsip 26-ni BESTLIFE2030-mut projektissamik siunnersuumik nassiussisinnaanissamut ammarmat. Suliniutinut siunnersuutit kingusinnerpaamik ulloq 30. maj 2025-imi nassiunneqassapput. Kingorna qinnuteqartut iluatsitsisut suliniutissatut siunnersuutiminnik tamakkiisunik nassiussaqarnissaminnut nassiusseqqusissutinik tigusaqassapput.

Tapiissuteqarnissamut aaqqiissut sumiiffigisani pilersitanik naammassisaqarniartunut peqatigiiffinnut, NGO-nut, aamma kommuninut tapiissuteqarnissamut naleqqussarluagaavoq.

Suliniutinut aningaasaliissutissat € 100.000-nut (kr. 745.000-inut) killeqarput. Suliniutit sivisussusaat tassaassapput qaammatit 18-init 36-nut. Pissarsiarisinnaasamik tapiissuteqarnermut aningaasat annertunerpaat qinnutiginissaannut kaammattorneqarpoq. Nammineq 5 %-inik aningaasaliisoqassasoq piumasaqaataavoq, tassaasinnaasumik allamit tapiissuteqarnermeersut, imaluunniit kajumissutsimit suliaqarnermeersut.

**Ilassutitut paasissutissiissutit**

Qinnuteqaatit qarasaasiaq aqqutigalugu IUCN-ip tapiissuteqarnermut nittartagaanut nassiunneqassapput. 26 marts 2025-mit BESTLIFE2030-p nittartagaani malittarisassiat qinnuteqarnermullu immersuiffiit pissarsiarineqarsinnaalissapput.

Kalaallit Nunaanni suliniutinut qinnuteqartuusut Kalaallit Nunaanni najugaqarnissaat piumasaqaataavoq. Tapiissuteqarnermut najoqqutassat paasissutissallu allat BESTLIFE2030-p nittartartagaatigut saqqumipput.

**Paasissutissanik pisariaqartitsissaguit attavigiuk**: nordeco@nordeco.dk